C 462/33

Sentenza tal-Qorti Ġenerali tat-22 ta’ Settembru 2021 – DEI vs Il-Kummissjoni

(Kawżi magħquda T-639/14 RENV, T-352/15 u T-740/17) (1)

(“Għajnuna mill-Istat - Tariffa ta’ provvista tal-elettriku - Iffissar tat-tariffa ffatturata lil Alouminion b’deċiżjoni ta’ tribunal ta’ arbitraġġ - Deċiżjoni li ma tittiħidx azzjoni dwar l-ilment - Deċiżjoni li tikkonstata n-nuqqas ta’ għajnuna - Att li jista’ jiġi kkontestat - Kwalità ta’ persuna interessata - Interess ġuridiku - Locus standi - Ammissibbiltà - Imputabbiltà lill-Istat - Vantaġġ - Prinċipju tal-operatur privat - Diffikultajiet serji”)

(2021/C 462/38)

Lingwa tal-kawża: il-Grieg

Partijiet

Rikorrent: Dimosia Epicheirisi Ilektrismou AE (DEI) (Ateni, il-Greċja), (rappreżentanti fil-Kawża T-639/14 RENV: E. Bourtzalas, A. Oikonomou, E. Salaka, C. Synodinos, H. Tagaras u D. Waelbroeck, fil-Kawża T-352/15: E. Bourtzalas, C. Synodinos, E. Salaka, H. Tagaras u D. Waelbroeck u, fil-Kawża T-740/17: E. Bourtzalas, E. Salaka, C. Synodinos, H. Tagaras, D. Waelbroeck, A. Oikonomou u V.-K.-L. Moumoutzi, avukati)

Konvenut: Il-Kummissjoni Ewropea (rappreżentanti fil-Kawża T-639/14 RENV: É. Gippini Fournier u A. Bouchagiar u, fil-Kawżi T-352/15 u T-740/17: A. Bouchagiar u P.-J. Loewenthal, aġenti)

Intervenjenti insostenn tal-konvenut: Mytilinaios AE – Omilos Epicheiriseon, preċedentement Alouminion tis Ellados VEAE (Marousi, il-Greċja) (rappreżentanti: N. Korogiannakis, N. Keramidas, E. Chrysafis u D. Diakopoulos, avukati)

Suġġett

Fil-Kawża T-639/14 RENV, talba bbażata fuq l-Artikolu 263 TFUE u intiża għall-annullament tal-ittra tal-Kummissjoni COMP/E3/ΟΝ/AB/ark *2014/61460, tat-12 ta’ Ġunju 2014, li tinforma lil DEI bil-fatt li ma tittiħidx azzjoni dwar l-ilmenti tagħha, fil-Kawża T-352/15, talba bbażata fuq l-Artikolu 263 TFUE u intiża għall-annullament tad-Deċiżjoni tal-Kummissjoni C(2015) 1942 final, tal-25 ta’ Marzu 2015 [Każ SA.38101 (2015/NN) (ex 2013/CP) – Greċja – Allegata għajnuna mill-Istat favur Alouminion SA fil-forma ta’ tariffi tal-elettriku inqas mill-ispejjeż skont deċiżjoni ta’ arbitraġġ], u, fil-Kawża T-740/17, talba bbażata fuq l-Artikolu 263 TFUE u intiża għall-annullament tad-Deċiżjoni tal-Kummissjoni C(2017) 5622 final, tal-14 ta’ Awwissu 2017 [Każ SA.38101 (2015/NN) (ex 2013/CP) – Greċja – Allegata għajnuna mill-Istat favur Alouminion SA fil-forma ta’ tariffi tal-elettriku inqas mill-ispejjeż skont deċiżjoni ta’ arbitraġġ].

Dispożittiv

1) Fil-Kawża T-639/14 RENV, l-ittra tal-Kummissjoni COMP/E3/ΟΝ/AB/ark *2014/61460, tat-12 ta’ Ġunju 2014, li tinforma lil Dimosia Epicheirisi Ilektrismou AE (DEI) bin-nuqqas li tittieħed azzjoni dwar tal-ilmenti tagħha, hija annullata.

2) Fil-Kawża T-352/15, id-Deċiżjoni tal-Kummissjoni C(2015) 1942 final, tal-25 ta’ Marzu 2015 [Każ SA.38101 (2015/NN) (ex 2013/CP) – Greċja – Allegata għajnuna mill-Istat favur Alouminion SA fil-forma ta’ tariffi tal-elettriku inqas mill-ispejjeż skont deċiżjoni ta’ arbitraġġ], hija annullata.

3) Fil-Kawża T-740/17, id-Deċiżjoni tal-Kummissjoni C(2017) 5622 final, tal-14 ta’ Awwissu 2017 [Każ SA.38101 (2015/NN) (ex 2013/CP) – Greċja – Allegata għajnuna mill-Istat favur Alouminion SA fil-forma ta’ tariffi tal-elettriku inqas mill-ispejjeż skont deċiżjoni ta’ arbitraġġ], hija annullata.

4) Il-Kummissjoni Ewropea għandha tbati l-ispejjeż rispettivi tagħha kif ukoll dawk sostnuti minn DEI fil-Kawżi magħquda T-639/14 RENV, T-352/15 u T-740/17 kif ukoll fil-Kawża C-228/16 P.

5) Mytilinaios AE – Omilos Epicheiriseon għandha tbati l-ispejjeż rispettivi tagħha.

(1) ĠU C 395, 10.11.2014.